Nitrering

=**Nitrering**= Nitriding

Beskrivelse av prosessen
I denne prosessen blir nitrogen tilsatt overflaten til en stålkomponent enten ved at den varmes i et saltbad som inneholder nitrogenholdene salter (eks. natriumcyanid) eller i en gasstrøm som inneholder oppløst ammoniakk (NH 3 ). Stål som egnes for nitrering inneholder aluminium, vanadium, wolfram eller molybden da disse former stabile utfellinger av nitrider som herder ståloverflaten ned til en dybde på ca 500 mikrometer.  Temperaturen som kreves for denne prosessen (495-565  C) er lavere enn for karburiseringsprosessen. Dette fører til mindre grad av forvrenging samtidig som at overflaten ikke senere trenger å varmebehandles, noe som er nødvendig etter en karburisering for at hardheten skal opprettholdes. Nitrering gir en høy overflatehardhet, økt slitestyrke, økt motstandsdyktighet mot utmatting og forbedret korrosjonsbestandighet.

Retningslinjer for utforming
Karburisering, nitrering og karbonitrering er alle metoder som skaper en hard og slitesterk overflate på en billig stålkomponent. Før behandling er stålet lett å arbeide med, mens det etter behandling kun kan gjøres ferdig ved hjelp av sliping eller polering. Disse tre ulike prosessene er alle svært mye brukt innen mekanisk design.

Tekniske notater[[image:crankshafts-arrow.jpg width="360" height="239" align="right"]]
Nitrering er mest effektivt når det utføres på stål som inneholder nitrid-formende  elementer som for eksempel krom, molybden, vanadium og aluminium.  Prosessen kan også utføres på rustfritt stål, ulike typer verktøystål og enkelte støpejern. Ideelt sett bør stål som skal nitreres være i en tilstand hvor de er herdet og temperert,  noe som krever at denne temperaturen er høyere enn temperaturen ved nitrering.  Et finslått eller malt overflateresultat er mest gunstig.

Bruksområder
Nitrering er mye brukt blant annet innen flyteknikk og i bilindustrien. <span style="font-family: Arial,serif;">Typiske komponenter er tannhjul, ulike typer aksler, ventildeler, <span style="font-family: Arial,serif;"> injektorer, skruer og ulike typer verktøy innenfor smiing og avstøpning.

Økonomi
<span style="font-family: Arial,serif;">Nitrering er av stor økonomisk betydning. Utstyret kan være kostbart, men verktøykostnadene er generelt veldig lave, samtidig som mange ulike deler kan behandles samtidig, noe som igjen fører til at utgiftene for nødvendig arbeidskraft holdes nede.

Miljøet
<span style="font-family: Arial,serif;">Ordet «Cyanid» som er nevnt ovenfor, er tilstrekkelig advarsel på at denne prosessen krever strenge regler og retningslinjer i forhold til sikkerhet. Deponering av brukte bad må følge strenge og riktige prosedyrer. Nitrering er en energikrevende prosess, men muligheten til å forbedre ytelsen og kvaliteten til billige, lavenergi, resirkulerbare stål kompenserer i aller høyeste grad for dette.